ไม่ได้คุมกำเนิดมา3เดือน พอมาเดือนมีนาปจด.ไม่มาเกือบ2อาทิตย์แล้วค่ะ แต่พอลองเทสดูก็ขึ้นขีดเดียว แต่ช่วงนี้มีอาการแปลกๆ จมูกไวต่อกลิ่น เวียนศรีษะหน้ามืดไม่หาย มีอาการคลื่นไส้เป็นบ้างครั้ง เป็นแบบนี้จะมีข่าวดีไหมค่ะ รอมาทุกเดือนเลยค่ะ แล้วเราต้องตรวจตอนไหนค่ะ ถึงจะเจอ
สวัสดีค่ะ หากได้ตรวจหาการตั้งครรภ์อย่างถูกต้อง และตรวจเมื่อประจำเดือนขาดไปเกือบ 2 สัปดาห์แล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียดทำงานหนัก พักผ่อนน้อย ออกกำลังกายมากไป อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับอาการที่จมูกไวต่อกลิ่น เวียนหัว หน้ามืด คลื่นไส้ ก็อาจเป็นอาการก่อนการก่อนการมีประจำเดือนมาก็ได้ ดังนั้นแนะนำควรรอประจำเดือนไปอีกซักระยะ หากไม่แน่ใจ อาจลองตรวจซ้ำดูอีกครั้ง หรือไมตรวจที่คลินิกหรือโรงพยาบาลค่ะแต่หากประจำเดือนไม่มานานเกิน 3 เดือน และตรวจซ้ำแล้วไม่พบมีการตั้งครรภ์ ก็ควรไปปพบแพทย์เพื่อตรวจหาสาเหตุอื่นๆ ค่ะ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น